**Приложение №2**

**П Р О Е К Т НА Д О Г О В О Р**

 Днес, .................. 2019 г., на основание чл. 140 ал. 5 т. 3 от Закона за водите, чл.112 от Закона за обществените поръчки и Протокол от ……..2019 г. на Комисия, назначена със Заповед № ……………/……….2019г., между:

 **ОБЛАСТНА АДМИНИСТРАЦИЯ ГРАД ПАЗАРДЖИК, ЕИК ....................** с административен адрес в гр. Пазарджик, ул. „Екзарх Йосиф” № 2, представлявана от **Стефан Неделчев Мирев – Областен управител**, като **ВЪЗЛОЖИТЕЛ,** от една страна

 и

……………………………………………………………………………………………., със седалище и адрес на управление .....……………………………………………………………………………….., ЕИК/БУЛСТАТ …………..…………………, идентификационен номер по ДДС BG …………………….........., с банкова сметка № …………………………………………… представлявано от ……………………………………………………………………………………………. в качеството му на ………………………………………………., наричан по-долу **ИЗПЪЛНИТЕЛ,** от друга страна, се подписа настоящия договор, като страните се споразумяха за следното:

**I. ПРЕДМЕТ НА ДОГОВОРА:**

**Чл. 1** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да изпълни за своя сметка и отговорност дейности, представляващи ***“ПОЧИСТВАНЕ РЕЧНОТО КОРИТО НА РЕКА МЪТНИЦА, В ЗЕМЛИЩЕТО НА СЕЛО ДОРКОВО И НА РЕЧНОТО КОРИТО НА РЕКА СТАРА РЕКА В ЗЕМЛИЩЕТО НА ГРАД РАКИТОВО”*,** посочени в документацията за участие на Възложителя, офертата *(Приложение 1)*, Ценовото предложение *(Приложение 2)* и Количествено-стойностна сметка *(Приложение 3)* на Изпълнителя, които се явяват неразделна част от настоящия договор.

(2) Мястото на изпълнение на договора е на територията на с. Дорково и гр. Ракитово, общ. Ракитово извън урбанизирани територии.

**II. СРОКОВЕ ЗА ИЗПЪЛНЕНИЕ:**

**Чл. 2** ИЗПЪЛНИТЕЛЯТ е длъжен да завърши предвидените дейности в срок до ……………дни, считано от датата на издаване на разрешителното за ползване на повърхностен воден обект.

**Чл. 3** Завършването на дейностите по чл. 2 се удостоверява с подписан двустранен протокол между изпълнителя и лицето упражняващо инвеститорски контрол.

**III. ЦЕНА И НАЧИН НА ПЛАЩАНЕ:**

 **Чл. 4** (1) Общата цена на договорените за изпълнение дейности, определена съгласно подадената оферта на ИЗПЪЛНИТЕЛЯ, е …………………. (…………………….…) лв., без ДДС, респ. …………………………. (………………………..), с включен ДДС.

 (2) Цената по ал. 1, както и единичните цени в офертата на ИЗПЪЛНИТЕЛЯ е твърда и не подлежи на промяна.

**Чл. 5.** Възложителят заплаща аванс в размер на 50 % от договорената стойност на услугата в размер на ……………. лв. (……………………………………... лв.) в срок до 5 (пет) работни дни от сключване на договора, след представена фактура и внесена гаранция за изпълнение по чл. 7.

**Чл. 6.** Възложителят извършва окончателно плащане на остатъка от договорената обща стойност по чл. 4 в срок до 5 (пет) работни дни след подписването на протокола по чл. 20, след представена фактура.

**IV. ГАРАНЦИЯ ЗА ИЗПЪЛНЕНИЕ:**

**Чл. 7** (1) ИЗПЪЛНИТЕЛЯТ гарантира изпълнението на произтичащите от настоящия договор свои задължения с внесена гаранция за изпълнение на договора, в размер на 3% (три процента) от стойността на услугата **- ……………. лв. (…………………………. лв.)**

(2) Гаранцията се представя под формата на банкова гаранция, със срок на валидност, покриващ срока на действие на договора, или парична сума, внесена по сметка на Областна администрация Пазарджик:

Обслужваща банка: „ДСК“ ЕАД – клон Пазарджик

IBAN: BG24 STSA 9300 3303 6882 23

BIC: STSABGSF

Разходите по обслужването на гаранцията за изпълнение на договора се поемат от ИЗПЪЛНИТЕЛЯ.

(3) В случай, че гаранцията за изпълнение е под формата на банкова гаранция, същата трябва да бъде безусловна, неотменима и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължение по договора за възлагане на обществената поръчка.

(4) Гаранцията по ал. 1 се освобождава от ВЪЗЛОЖИТЕЛЯ след подписване на протокола по чл. 20 ал. 2 от настоящия договор.

(5) В случай, че гаранцията за изпълнение е под формата на банкова гаранция, освобождаването й се извършва чрез предаване оригинала на документа за учредяването й, а в случай, че е под формата на парична сума - чрез превеждане по банкова сметка на ИЗПЪЛНИТЕЛЯ в срок 7 /седем/ работни дни, считано от деня на писменото й поискване от ИЗПЪЛНИТЕЛЯ.

(6) ВЪЗЛОЖИТЕЛЯТ има право да задържи гаранцията в случай на разваляне на договора.

(7) ВЪЗЛОЖИТЕЛЯТ задържа гаранцията за изпълнение на договора без да дължи лихви, ако в процеса на неговото изпълнение възникне спор между страните, до неговото решаване чрез споразумение или чрез влязло в сила съдебно решение.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

**Чл. 8.** ИЗПЪЛНИТЕЛЯТ има право да получи договорената в чл. 4 цена на извършените и приети дейности в сроковете и при условията на този договор.

**Чл. 9.** ИЗПЪЛНИТЕЛЯТ е длъжен да спазва законовите изисквания, свързани с дейностите по почистване на речните участъци и да осигури безопасни условия на труд при извършване на дейностите.

**Чл. 10.** (1) Преди да започване на работа, ИЗПЪЛНИТЕЛЯТ е длъжен да се обърне към РИОСВ – Пазарджик и БДИБР – Пловдив за да получи становище от РИОСВ – Пазарджик и разрешение за ползване на воден обект от БДИБР – Пловдив. С готово разрешение за ползване на воден обект от БДИБР – Пловдив, да се обърне към **лицензиран лесовъд** от РДГ Пазарджик и/или Община Ракитово **и към Междуведомствената комисия за белязване (маркирани) и подписване на протокол за предаване от ВЪЗЛОЖИТЕЛЯ на ИЗПЪЛНИТЕЛЯ на речен участък за почистване.**

(2) За извършеното маркиране изпълнителят, **Междуведомствената комисия,** **лицензиран лесовъд** от Община Ракитово (или представителят на РДГ Пазарджик) и инвеститорският контрол подписват тристранен протокол.

(3) **Депонирането** на годната дървесина става след маркиране от представител на съответните Община Ракитово или РДГ Пазарджик и издаване на **билет - разрешително за превоз.**

(4) Когато отстраненият от речното легло дървен материал е годен за ползване, се предава безвъзмездно за разпореждане на Кмета на Община Ракитово.

(5) За извършеното предаване ИЗПЪЛНИТЕЛЯТ, Кмета на Община Ракитово и инвеститорският контрол подписват тристранен приемо-предавателен протокол.

**Чл. 11.** ИЗПЪЛНИТЕЛЯТе длъжен дадепонира на посочено от кмета място за депониране и отстрани от речното легло и от заливаемите прилежащи земеделски и горски територии строителни и други отпадъци и раздробената негодна за ползване дървесина.

**Чл. 12.** Всички такси за разрешителни и други разходи, необходими за извършването на дейностите по чл. 1 от настоящия договор, са за сметка на ИЗПЪЛНИТЕЛЯ.

**Чл. 13.** ИЗПЪЛНИТЕЛЯТ се задължава да представи на ВЪЗЛОЖИТЕЛЯ снимков материал за всички почистени речни участъци, преди и след почистването.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

**Чл. 14** (1) ВЪЗЛОЖИТЕЛЯТ назначава по отделен договор лице, което осъществява инвеститорски контрол по изпълнение на предвидените дейности

 (2)ВЪЗЛОЖИТЕЛЯТ има право да осъществява контрол по изпълнението на договорните задължения от страна на ИЗПЪЛНИТЕЛЯ във всеки един момент от срока на договора.

 (3) ВЪЗЛОЖИТЕЛЯТ не носи отговорност в случаите, когато контролен орган наложи санкция на ИЗПЪЛНИТЕЛЯ при констатирано нарушение на законовите изисквания по време на изпълнение на настоящия договор.

**Чл. 15.** ВЪЗЛОЖИТЕЛЯТ има право да откаже да приеме и да заплати извършените дейности, които не съответстват на изискванията, посочени в документацията за участие в процедурата.

**Чл. 16.** ВЪЗЛОЖИТЕЛЯТ се задължава да съдейства за изпълнението на договорените работи, като своевременно и в рамките на своите компетентности решава всички проблеми, възникнали в процеса на работа.

**Чл.17.** ВЪЗЛОЖИТЕЛЯТ се задължава да приеме в срок изпълнените работи по реда на **раздел VII** от настоящия договор и да заплати в договорените срокове и при условията на договора дължимите суми на ИЗПЪЛНИТЕЛЯ.

**VII. ПРИЕМАНЕ НА ОБЕКТА:**

**Чл. 18.** За всички почистени участъци се съставя двустранен протокол за установяване на извършените дейности по количества и стойност между ИЗПЪЛНИТЕЛЯ и назначеното от ВЪЗЛОЖИТЕЛЯ лице, което осъществява инвеститорски контрол по изпълнение на предвидените дейности.

**Чл. 19** (1) ВЪЗЛОЖИТЕЛЯТ има право да откаже да приеме обекта или отделни работи по него, ако открие съществени недостатъци.

 (2) Недостатъците се отстраняват от ИЗПЪЛНИТЕЛЯ за негова сметка, като той не дължи неустойка за забавата, поради отстраняването на недостатъците.

**Чл. 20** (1) Почистените речни участъци се приемат с протокол от Междуведомствената комисия назначена от областния управител на област Пазарджик.

 (2) Обектът се счита окончателно предаден на ВЪЗЛОЖИТЕЛЯ с подписването на протокола по чл.20 ал.1.

**VIII. НЕИЗПЪЛНЕНИЕ И ОТГОВОРНОСТ:**

**Чл. 21.** При неизпълнение на задължение по настоящия договор, неизправната страна дължи на другата обезщетение за причинени вреди, при условията на действащото българско гражданско и търговско законодателство.

**Чл. 22.** При забава за завършване и предаване на работите по настоящия договор в уговорените срокове ИЗПЪЛНИТЕЛЯТ дължи неустойка в размер на 0,1 % от общата цена по чл. 4, ал. 1 за всеки просрочен ден, но не повече от 3%(три процента) от същата.

**Чл. 23** (1) При лошо или неточно изпълнение, както и при неспазване на срока по чл. 2, ВЪЗЛОЖИТЕЛЯТ има право да задържи гаранцията за изпълнение по този договор.

 (2) При виновно некачествено извършване на дейностите по договора, освен задължението за качествено изпълнение, ИЗПЪЛНИТЕЛЯТ дължи и неустойка в размер на 3%(три процента) от стойността на некачествено извършените дейности.

**X. ПРЕКРАТЯВАНЕ НА ДОГОВОРА:**

**Чл. 24** (1) Действието на този договор се прекратява:

1. с изпълнението на поръчката;
2. по взаимно съгласие между страните, изразено писмено.

 (2) В случай, че работата бъде спряна по обективни причини, които не могат да се вменят във вина на никоя отстраните по договора, то неговото действие се прекратява с двустранен протокол. В този случай ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за извършената работа до прекратяване на договора.

**XI. ДРУГИ УСЛОВИЯ:**

**Чл. 25.** Всяка от страните по настоящия договор се задължава да не разпространява информация за другата страна, станала ѝ известна при или по повод изпълнението на договора. Информацията по предходното изречение включва обстоятелства, свързани с търговската дейност, техническите процеси, проекти или финанси на страните или други от подобен характер, свързани с изпълнението на дейностите.

**Чл. 26.** При промяна в условията на настоящия договор, дължащи се на изменения в законови разпоредби и нормативни актове, страните сключват допълнително споразумение.

**Чл. 27.** Всички допълнително възникнали въпроси след подписването на договора и свързани с неговото изпълнение, ще се решават от двете страни в дух на добра воля, двустранни писмени споразумения, които не могат да променят или допълват елементите на договора.

**Чл. 28.** Всички въпроси неуредени с настоящия договор се решават в съответствие с действащата нормативна уредба и спазвайки принципите на взаимна изгода.

**Чл. 29.** Всички съобщения между страните във връзка с настоящия договор следва да бъдат в писмена форма.

**Чл. 30.** Страните по настоящия договор ще решават споровете, възникнали при и по повод изпълнението на договора пред компетентния съд на територията на Република България по реда на Гражданския процесуален кодекс.

**Чл. 31.** Неразделна част от настоящия договор са следните приложения:

Приложение 1: Оферта на Изпълнителя;

Приложение 2: Ценово предложение на Изпълнителя;

Приложение 3: Количествено-стойностна сметка за речните участъци.

Настоящият договор се изготви и подписа в четири еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ, всеки със силата на оригинал.

**ВЪЗЛОЖИТЕЛ: .......................... ИЗПЪЛНИТЕЛ: ..........................**